**Kreds 57 Ferslev-Skibby**

Referat af bestyrelsesmøde

Den 17.01.2022. kl.19:00.

I klubhuset.

Til stede: Kjeld Andersen (KA), Birthe Moberg Kristensen (BMK), Henrik Caspersen (HC), Svend Erik Jensen (SEJ), Karen Brogaard Jensen (KBJ), Jens Brogaard Jensen (JBJ), Flemming Sørensen (FL), Hanne Schneider (HS) samt Erling Isaksen (EI)

Ad 1) Dagsorden godkendt

Ad 2) Referat fra mødet 15.11.2021 godkendt

Ad 3) Siden sidst

KA har fået en henvendelse fra en borger i Ferslev vedrørende det uhensigtsmæssige i, at tomme dåser ikke er sorteret til metal i skraldespanden i Kreds 57. Vi tager henvendelsen til efterretning, men vi undrer os også over, hvorfor der er personer der kigger i vores affald??

KA orienterede om, at den 31. januar er fristen for indberetning af medlemmer. Derudover orienterede KA om, at kommunen har taget et nyt bookingsystem i brug, hvori de personer, der skal booke, skal opgive deres personnummer.

BMK orienterede om, at Nets har henvendt sig vedrørende, at der bør tilknyttes flere typer betalingskort til Conventus udover Dankort. BMK er i færd med at etablere dette sammen med Nets.

KA orienterede om, at der skal udskiftes låse i klubhuset. Hver afdeling anmodes om at henvende sig til KA for rekvirering af det aktuelle antal nøgler pr afdeling.

Ad 4) Projekt “Flere frivillige i foreningen. Hvad gør vi?

Gode forslag der kom frem på mødet:

- Lave og uddele seddel til de aktive i foreningen for at fortælle om Kreds 57. Vi skal være mere “proaktive”.

- Være opmærksomme på, at tidens tendens er, at mange mennesker er mere individualister og hvordan kan vi fange den tendens til vores fordel?

- Lave “pop op” arrangementer, men disse skal gentages for eksempel én gang i kvartalet og arrangementet skal give de fremmødte så gode oplevelser, at de har lyst til at komme igen og igen. Det må gerne være oplevelser, der har fokus på, at aktiviteterne er for hele familier.

- En del af et arrangement kunne være at leje “Natur Ekspressen” i 3 timer for på den måde at køre til forskellige afdelinger/aktiviteter med en afslutning i et socialt samvær med spisning ved klubhuset. HC tilbød at skrive mere om et sådant arrangement.

Vi enedes om, at vi alle tænker nærmere over de forskellige forslag og gerne flere til næste møde.

Ad 5) JBJ orienterede om, at årets dilettant foregår lørdag den 19. marts på produktionsskolen. Indbydelse følger.

BMK orienterede om, at der arbejdes med en opdatering af foreningens hjemmeside.

Ad 6) Den årlige generalforsamling i Kreds 57, afholdes i år lørdag den 30. april klokken 10:30 i klubhuset. Indkaldelse følger.

FS orienterede om, at der har været afholdt et vellykket ranglistestævne i skydning.

Næste møde blev aftalt til **mandag den 14. marts klokken 19:00 i klubhuset.**

For referatet

Erling Isaksen